C 361/10
SK
Úradný vestník Európskej únie
20.9.2022
Štvrtok 24. marca 2022
32. vyzýva Komisiu, aby zabezpečila, že poľnohospodárska pôda sa bude primárne využívať len na výrobu potravín a krmív, aby sa zaistila potravinová bezpečnosť nielen pre občanov EÚ, ale aj pre milióny utečencov v EÚ; 33. zdôrazňuje, že silné a udržateľné poľnohospodárstvo v celej EÚ a prosperujúce a udržateľné vidiecke prostredie, podporované silnou SPP, majú kľúčový význam pri riešení problému potravinovej bezpečnosti; zdôrazňuje, že poľnohospodárstvo má pre EÚ a jej politický a hospodársky rozvoj veľký význam a má obrovský vplyv na spoločnosť prostredníctvom výroby potravín, zamestnanosti na vidieku, hospodárskej vitality a kvality života vo vidieckych oblastiach a rozvoja vidieka vo všeobecnosti; 34. vyzýva na okamžité zavedenie opatrení proti narušeniu trhu stanovených v článku 219 nariadenia o spoločnej organizácii trhov (7) s cieľom podporiť najviac postihnuté odvetvia a zároveň na tento účel mobilizovať krízovú rezervu; okrem toho vyzýva Komisiu, aby bola pripravená prijať ďalšie potrebné mimoriadne trhové opatrenia v rámci nariadenia, napríklad aktiváciu článku 222; 35. naliehavo vyzýva Komisiu, aby členským štátom poskytla úplné objasnenie, pokiaľ ide o doložku o vyššej moci v SPP, ako aj v ďalších právnych predpisoch; 36. domnieva sa, že hoci je zvýšenie potravinovej bezpečnosti v súčasnosti ešte naliehavejšou prioritou, mali by sa posúdiť národné strategické plány, aby sa vykonali potrebné úpravy vzhľadom na nové okolnosti vrátane využitia príslušných flexibilných opatrení na zvýšenie výmery pôdy, na ktorej sa pestuje; 37. vyzýva Komisiu, aby prijala všetky potrebné opatrenia, najmä pokiaľ ide o štátnu pomoc, s cieľom umožniť potrebnú podporu odvetviam, ktoré sú najviac postihnuté krízou; 38. vyzýva Komisiu, aby zvážila zmenu dočasného rámca štátnej pomoci prijatého v marci 2020 s cieľom umožniť členským štátom využívať plnú flexibilitu v rámci pravidiel štátnej pomoci na podporu hospodárstva; 39. zdôrazňuje, že mimoriadne opatrenia na rozvoj vidieka vzhľadom na ochorenie COVID-19 by sa mali rozšíriť s cieľom riešiť pretrvávajúce problémy s likviditou, ktoré ohrozujú životaschopnosť poľnohospodárskych činností a ohrozujú malé podniky pôsobiace v oblasti spracovania, predaja alebo vývoja poľnohospodárskych výrobkov; 40. domnieva sa, že by sa mali prijať opatrenia na zabezpečenie väčšej flexibility pri dovoze kľúčových komodít (najmä obilnín, sóje a hnojív) z krajín mimo EÚ bez toho, aby sa narušovali normy EÚ; 41. opätovne zdôrazňuje svoje záväzky v oblasti udržateľnosti a potravinovej bezpečnosti a zdôrazňuje, že všetky dovážané potraviny a krmivá musia spĺňať normy EÚ v oblasti udržateľnosti a bezpečnosti potravín vrátane maximálnych limitov rezíduí pesticídov a antimikrobiálnych látok; odsudzuje všetky návrhy na zneužitie súčasnej krízy na oslabenie týchto požiadaviek a záväzkov; 42. vyzýva Komisiu, aby predovšetkým podporila odvetvové organizácie s cieľom zabezpečiť nové dovozné trhy, ktoré zaručia dodávky potravín a poľnohospodárskych vstupov, najmä pre hospodárske zvieratá, a tým zabrániť ohrozeniu potravinovej bezpečnosti v Európe; 43. vyzýva Radu a Komisiu, aby urýchlene uvoľnili rezervu na krízové situácie vo výške 479 miliónov EUR na pomoc poľnohospodárskemu odvetviu pri riešení súčasných problémov na trhu; upozorňuje však, že táto rezerva na krízové situácie sa po vyčerpaní nemôže doplniť z prostriedkov SPP; žiada preto o okamžité uvoľnenie ďalších finančných prostriedkov, ktoré by boli pripravené na mobilizáciu v prípade vyčerpania rezervy na krízové situácie; 44. vyzýva Komisiu, aby vzhľadom na nedostatok bielkovinových plodín navrhla komplexnú európsku stratégiu pre bielkoviny s cieľom zvýšiť európsku produkciu bielkovín a znížiť závislosť EÚ od tretích krajín v tejto oblasti;
(7)
Ú. v.
EÚ L 347, 20.12.2013, s. 671.